Xəzangül Hüseynova

Xəzangül Abbasqulu qızı Hüseynova () — Azərbaycan Respublikasının Əməkdar mədəniyyət işçisi (2017), Azərbaycan Yazıçılar Birliyinin üzvü (1988). Türkiyə Avrasiya yazarlar birliyinin üzvü (2008), Beynəlxalq Rəsul Rza və Mikayıl Müşfiq mükafatçısı (2016). AYB GƏNCƏ bölməsinin sədri (2014 dən).

 Həyatı 
Xəzangül Hüseynova 1947-ci il dekabr ayının 17-də Gürcüstanın Borçalı qəzasının Qirixlı kəndində doğulub. Orta məktəbi qızıl medalla, Gəncə Dövlət Pedaqoji İnstitunun Kimya-biologiya fakültəsinin kimya şöbəsini fərqlənmə diplomu ilə bitirib.

Yazıçı-filoloq, əməkdar müəllim, professor Bağır Bağırov "Xəzangül" adlı kitabını onun yaradıcılığına həsr edib. Şair İmir Məmmədlinin tərcüməsində "Ekvebi" adlı kitabı gürcü dilində nəşr olunub.

"Məhəbbətin qənimi" adlı mənzum pyesi Gəncədəki C. Cabbarlı adına dram teatrında müvəffəqiyyətlə tamaşaya qoyulub.

Gəncə şəhəri, N. Rəfibəyli adına 43 nömrəli orta məktəbin direktorudur.

1988-ci ildən Azərbaycan Yazıçılar Birliyinin üzvüdür.

2014-cü il sentyabrın 10-dan Azərbaycan Yazıçılar Birliyi Gəncə bölməsinin sədridir" 2008-ci ildən Türkiyə Avrasiya Yazarlar Birliyinin üzvüdür. 2014-cü ilin Prezident təqaüdçüsüdür. Beynəlxalq Rəsul Rza mükafatçısı və həmçinin Mikayıl Müşfiq mükafatçısıdır.

27 noyabr 2017-ci ildə "Əməkdar mədəniyyət işçisi" fəxri adına layiq görülmüşdür.

 Kitabları 
 "Qaya üstə bitən çiçək", Bakı, "Yazıçı", 1988
 "Yeddinci göylə söhbət", Gəncə, "Gəncə şəhər icarə Nəşriyyat-Poliqrafiya Birliyi", 1996. 220 səh.
 "Ömür şikəstəsi", Azərbaycan Dövlət Kitab palatası, 1998, 100 səhifə
 "Ekvebi" (gürcü dilində), Tbilisi, "Qulani", 1998, 79 səh.
 "Günəş məni aldadır" (uşaqlar üçün), Bakı, "Mütərcim", 1999, 78 səh.
 "Könlümdən baxan günəş" Bakı, "Teymur Poliqraf" MMC, 2008, 205 səh.
 "Bitmeyen Hazan", Ankara, "Bengü", 2008. 118 səh.
 "Özümü axtarıram", Bakı, "Nurlar", 2015. 319 səh.
 Seçilmiş əsərləri. 1-ci cild. Bakı, "Elm və təhsil", 2017
 Seçilmiş əsərləri. 2-ci cild. Bakı, Elm və təhsil", 2019
 "Zaveşanie BOQU", Xarkov, Fakt, 2018
 "Qələmin yazdığı, taleyin cızdığı həyat", Bakı, "Elm və təhsil", 2020
 "Göy dili", Bakı, "Elm və təhsil", 2022. 324 səh.
 "QƏZƏLLƏR" BAKI ELM VƏ TƏHSİL.2024 68 səh

 İstinadlar 

Kateqoriya:Azərbaycan şairləri
Kateqoriya:Azərbaycanlı şairlər
Kateqoriya:Azərbaycan Yazıçılar Birliyinin üzvləri